గూడెం సత్యనారాయణస్వామి దేవాలయం

గూడెం సత్యనారాయణస్వామి దేవాలయం, తెలంగాణ రాష్ట్రం, మంచిర్యాల  జిల్లా, దండేపల్లి మండలం, గూడెం గ్రామంలో ఉన్న దేవాలయం. గోదావరి నదీ తీరాన, ప్రకృతి రమణీతల మధ్య ఎత్తైన గుట్టపై ఉన్న ఈ దేవాలయం తెలంగాణ అన్నవర క్షేత్రంగా పిలువబడుతోంది. మంచిర్యాలకు 30 కిలోమీటర్లు, కరీంనగర్‌కు 70 కిలోమీటర్ల దూరంలో జాతీయ రహదారి 63 వ జాతీయ రహదారికి పక్కనే ఈ దేవాలయం ఉంది. ఈ దేవాలయంలో నిత్యపూజలతో పాటు, సత్యనారాయణ వ్రతాలు, వివాహాలు జరుగుతుంటాయి.

చరిత్ర 
ఇక్కడి కొండను రత్నాద్రి కొండగా పిలుస్తారు. 1964లో గూడెం గ్రామానికి చెందిన గోవర్ధన పెరుమాండ్లస్వామి అనే భక్తుడికి సత్యనారాయణ స్వామి కలలో కనిపించి రత్నపు చెవుల కొండపై ఉన్నానని చెప్పడంతో అతడు రాళ్ళు, ముళ్ళ పొదలను దాటుకుంటూ కొండపైకి వెళ్ళిచూడగా అక్కడ స్వామివారి విగ్రహాలు లభించగా పవిత్ర గోదావరి జలాలతో ఆ విగ్రహాలు అభిషేకం చేశాడు. అప్పుడే ఇక్కడ ఆలయం నిర్మించాలని సంకల్పించి గుడి నిర్మాణం చేపట్టి క్రోధి నామ సంవత్సర మాఘశుద్ధ దశమి రోజున విగ్ర ప్రతిష్ట చేశాడని స్థానికులు చెబుతుంటారు.

జాతర 
ప్రతి సంవత్సరం కార్తిక పౌర్ణమి రోజున దేవాలయంలో కార్తీక పౌర్ణమి జాతర జరుగుతుంది. ఈ జాతరలో భాగంగా ఆలయ నిర్వాహకులు సత్యనారాయణ స్వామి వ్రతం జరిపిస్తారు.

పుష్కరాలు 
2015లో గోదావరి నదీ పుష్కరాల సందర్భంలో మే 14 నుండి 25 వరకు పుష్కర మహోత్సవాలు జరిగాయి.

మూలాలు 

మంచిర్యాల జిల్లా దేవాలయాలు
హిందూ దేవాలయాలు
విష్ణు దేవాలయాలు